Legal Document

Category: 161

Text:
35. ΑΠΟΦΑΣΗ ΥΠΟΥΡΓΟΥ ΕΘΝ.ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.ΒΙ/683 της 14 Αυγ./5 Σεπτ. 1984 (ΦΕΚ Β΄618) Σύσταση τομέων στο τμήμα νοσηλευτικής, της σχολής επιστημών υγείας, του Πανεπιστημίου Αθηνών.  Για τον επανακαθορισμό του γνωστικού αντικειμένου των τομέων του Τμήματος Νοσηλευτικής του Εθνικού και Καποδιστριακού Πανεπιστημίου Αθηνών βλέπε την αριθ.Β1/552/21 Οκτ.-3 Νοεμ.1999 (ΦΕΚ Β΄1969) απόφ. Υπ. Εθνικής Παιδείας και Θρησκευμάτων (κατωτ.αριθ.100). Έχοντας υπόψη: Ι.Τις διατάξεις: α)του εδαφίου (ε)της παρ. 4 του άρθρ.6 του νόμου 1268/1982, που προστέθηκε  με την παρ. 1 (στ΄) του άρθρ.48 του νόμου 1404/1983 (ΦΕΚ 173, τ. Α΄) και β) της απόφασης Η. 5421/ 1982 του Πρωθυπουργού και του Υπουργού Εθνικής Παιδείας και Θρησκευμάτων (ΦΕΚ 474, τ. Β΄) και  2.Γνώμη της Γενικής Συνέλευσης του τμήματος νοσηλευτικής, της σχολής επιστημών υγείας του πανεπιστημίου Αθηνών (συνεδρίαση 8.6.84), αποφασίζουμε: Στο τμήμα νοσηλευτικής της σχολής επιστημών υγείας του πανεπιστημίου Αθηνών, συνιστώνται, οι ακόλουθοι τομείς: Ι)Τομέας βασικών και ανθρωπιστικών σπουδών, ο οποίος καλύπτει το γνωστικό αντικείμενο της βιολογίας, της φυσιολογίας, της φαρμακολογίας, της αγγλικής γλώσσας, των αρχών και μεθόδων διδασκαλίας, των αρχών και μεθόδων διοίκησης, της φιλοσοφίας, της κοινωνιολογίας (γενική και ειδική) της γενικής ψυχολογίας, της εισαγωγής στην έρευνα, της ανοσολογίας  της επικοινωνίας και διαπροσωπικών σχέσεων, της πληροφορικής, της νοσοκομειακής και νοσηλευτικής δεοντολογίας και νομοθεσίας, της άσκησης σε εκπαίδευση και διδασκαλία. 2)Τομέας παθολογίας - νοσηλευτικός, ο οποίος καλύπτει το γνωστικό αντικείμενο της γεροντολογίας, της παθολογίας, της παιδιατρικής, της παιδιατρικής νοσηλευτικής, της παθολογικής και χειρουργικής νοσηλευτικής, των μονάδων εντατικής νοσηλείας, της παιδοψυχιατρικής, της διαιτητικής, της σημειολογίας. 3)Τομέας χειρουργικός-νοσηλευτικός ο οποίος καλύπτει το γνωστικό αντικείμενο της μαιευτικής γυναικολογίας, της χειρουργικής, της παθολογικής χειρουργικής, νοσηλευτικής των μονάδων εντατικής νοσηλείας, της αποκατάστασης (φυσική). 4)Τομέας κοινωνικής ιατρικής, ο οποίος  καλύπτει το γνωστικό αντικείμενο της κοινωνικής ψυχολογίας, της προληπτικής ιατρικής, της επιδημιολογίας της κοινοτικής νοσηλευτικής, της υγειονομικής διαφώτισης, της αποκατάστασης (κοινωνική)της ιατρικής της εργασίας, της οργάνωσης και διοίκησης υπηρεσιών υγείας και νοσηλευτικών σχολών και μονάδων της οικονομίας της υγείας, της άσκησης σε επίβλεψη και διοίκηση των υπηρεσιών υγείας.